
ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Α ρί θ. 46313/2319 

Έγκριση Γενικού Πολεοδομικού Σχεδίου (ΓΠΣ) του δήμου Ιεράπετρας 
(ν. Λασιθίου). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα το 
άρθρο 3 αυτού. 

2. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 (παρ. 1). 

3. Τις διατάξεις του ν. 1685/87 (ΦΕΚ 27/Α) και ειδικότερα το άρ¬ 
θρο 4 (παρ. 2). 

4. Την υπ’ αριθ. 57215/2314/8.8.85 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Κίνηση της διαδικα¬ 
σίας σύνταξης του Γενικού Πολεοδομικού Σχεδίου Ιεράπετρας (ν. Λασι¬ 
θίου)» (ΦΕΚ 438/Δ). 

5. Τα υπ' αριθ. 58/7.1.85, 2852/25.7.85 και 3613/9.9.85 έγ¬ 
γραφα του τμήματος Πολεοδομίας και Πολεοδομικών Εφαρμογών της 
Νομαρχίας Λασιθίου προς τους αρμόδιους φορείς. 

6. Την υπ’ αριθμ. 139/30.9.85 απόφαση του Δημοτικού Συμβου¬ 
λίου Ιεράπετρας. 

7. Το υπ’ αριθ. 4212/24.9.85 έγγραφο του Ελληνικού Οργανισμού 
Τουρισμού, Δ/νση Τουρισμού Κρήτης. 

8. Το υπ’ αριθ. 533898/3.10.85 έγγραφο του Ελληνικού Οργανι¬ 
σμού Τουρισμού Δ/νση Β. 

9. Το υπ’ αριθ. 521/4264/7.10.85 έγγραφο του Οργανισμού Τη¬ 
λεπικοινωνιών της Ελλάδος Α.Ε. (ΟΤΕ) συγκροτήματος Ηρακλείου 
Κρήτης. 

10. Το υπ’ αριθ. 6123/7.10.85 έγγραφο της Δ/νσης Γεωργίας Νο¬ 
μαρχίας Λασιθίου. 

11. Το υπ’ αριθ. ΗΜ/Φ.288.6/50928/26.9.85 έγραφο της Δημό¬ 
σιας Επιχείρησης Ηλεκτρισμού (ΔΕΗ), περιοχής Αγίου Νικολάου. 

12. Το υπ’ αριθ. 1063/25.9.85 έγγραφο του Γραφείου Μέσης Τε¬ 
χνικής και Επαγγελματικής Εκπαίδευσης Αγίου Νικολάου. 

13. Το υπ’ αριθ. 5532/24.9.85 έγγραφο του τμήματος Συγκοινω¬ 
νιών Νομαρχίας Λασιθίου. 

14. Το υπ’ αριθ. 4459/18.9.85 έγγραφο της Οικονομικής Εφορίας 
Νομαρχίας Λασιθίου. 

15. Το υπ’ αριθ. 4040/6856/16.10.85 έγγραφο της Δ/νσης Τε¬ 
χνικών Υπηρεσιών Νομαρχίας Λασιθίου. 

16. Το υπ’ αριθ. 3642/23.9.85 έγγραφο της 3ης ΔΕΚΕ Ηρακλείου 
Κρήτης. 

17. Το υπ’ αριθ. 2415/20.2.85 έγγραφο της Δ/νσης Εσωτερικών 
(ΤΥΔΚ) Νομαρχίας Λασιθίου. 

18. Το υπ’ αριθ. 1647/19,9.85 έγγραφο της Γενικής Δ/νσης Αρ¬ 
χαιοτήτων, ΚΔ' Εφορεία Αρχαιοτήτων Ανατολικής Κρήτης». 

19. Το υπ’ αριθ. 148/6.2.85 έγγραφο του δήμου Πέτρας. 

20. Το υπ’ αριθ. 144/28,1.1985 έγγραφο της Δ/νσης Δασών Λα¬ 


σιθίου. 

21. Το γεγονός ότι οι λοιποί φορείς δεν απάντησαν μέχρι σήμερα. 

22. Την υπ’ αριθ. 16/87 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος νομού Λασιθίου, αποφασίζουμε: 

1) Εγκρίνεται το Γενικό Πολεοδομικό Σχέδιο του οικισμού Ιεράπε¬ 
τρας του δήμου Ιεράπετρας ν. Λασιθίου όπως τα όρια του προσδιορίζο¬ 
νται με κόκκινη γραμμή στους χάρτες Π. 1.11 και Π. 1.2, 1.3.2. σε κλί¬ 
μακα 1:5.000. Κυρίως το παραπάνω σχέδιο περιλαμβάνει: 

Λ. Την πολεοδομική οργάνωση του οικισμού, για πληθυσμιακό μέγε¬ 
θος 9.700 κατοίκων περίπου όπως φαίνεται στο χάρτη Π.1.11 και ειδι¬ 
κότερα με: 

α. Την επέκταση του σχεδίου πόλης σε εκτάσεις συνολικής επιφάνειας 
670 στρ. και τη δημιουργία μιας πολεοδομικής ενότητας με μέση πυ¬ 
κνότητα οικήσεως 142 κατ/Ηα και μέσο συντελεστή δόμησης 1,2 
όπως φαίνεται στο χάρτη Π. 1.4, 1.5. σε κλίμακα 1:5.000. 

β.Τον προσδιορισμό των χρήσεων γης όπως φαίνεται στο χάρτη 
Π.1.2, 1.3 .2 σε κλίμακα 1:5.000 και ειδικότερα: 

1) Τη χωροθέτηση των κεντρικών λειτουργιών στο σημερινό κέντρο 
της πόλης με ταυτόχρονη επέκτασή του, έτσι ώστε να ενοποιείται το 
διοικητικό με το εμπορικό κέντρο. 

2) Τη διατήρηση των δύο τοπικών κέντρων στην Κάτω Μερά και 
στην Ανατολική πλευρά της πόλης και δημιουργία δύο νέων, επί της 
οδού Κύπρου (δυτικά - ανατολικά). 

3) Τη χωροθέτηση κοινωνικού εξοπλισμού. 

3.1) Εκπαίδευση. 

- Τη διατήρηση της μέσης επαγγελματικής σχολής, των δημοτικών 
σχολείων (με προσθήκη κτιριακής υποδομής στο Β’ δημοτικό σχολείο), 
του γυμνασίου, του λυκείου και του νηπιαγωγείου στις θέσεις που λει¬ 
τουργούν σήμερα. 

- Τη δημιουργία γυμνασίου- λυκείου, δημοτικών σχολείων και νη¬ 
πιαγωγείων σε κατάλληλες θέσεις στις περιοχές επέκτασης. 

3.2) Περίθαλψη- Πρόνοια. 

- Τη διατήρηση του Νοσοκομείου, του παιδικού σταθμού, του ορφα¬ 
νοτροφείου και του γηροκομείου στις θέσεις που λειτουργούν σήμερα. 

- Τη χωροθέτηση κτιρίου Πρόνοιας στην περιοχή επέκτασης. 

3.3) Αθλητισμός. 

- Τη διατήρηση του υφισταμένου γηπέδου στο Ν.Δ. όριο του οικι¬ 
σμού. 

- Τη διατήρηση των υφισταμένων αθλητικών εγκαταστάσεων στην 
παραλία εντός του εγκεκριμένου σχεδίου. 

3.4) Πολιτιστικές λειτουργίες. 

- Τη χωροθέτηση πολιτιστικού κέντρου στο γήπεδο του πυρηνε- 
λαιουργείου. 

- Τη δημιουργία υπαίθριου θεάτρου σε δημοτικό χώρο κοντά στο λι¬ 
μάνι. 

3.5) Ελεύθεροι χώροι. 

- Τη χωροθέτηση κοινόχρηστων χώρων σε κατάλληλες θέσεις στις 
περιοχές επέκτασης. 

4) Τη χωροθέτηση τουριστικών εγκαταστάσεων σε ζώνη στο Ν.Α. 
όριο του οικισμού. 

γ. Τη γενική εκτίμηση της χωρητικότητας του οικισμού και των ανα¬ 
γκών σε γη για κοινωνική υποδομή, όπως στους πίνακες Α.11.6 και 
Λ.11.2.1α αναφέρονται: 

6. Την οργάνωση της μεταφορικής υποδομής όπως φαίνεται στο 
χάρτη Π.2.1.2 υπό κλίμακα 1:5.000. Βασικότερες παρεμβάσεις είναι: 

- Η δημιουργία αρτηρίας περιμετρικά του οικισμού. 

- Η αξιοποίηση σαν αρτηρίας του νότιου παραλιακού άξονα στις πε¬ 
ριοχές εκτός ορίου Γ.Π.Σ. και η διαμόρφωση της εντός ορίου Γ.Π.Σ. συ¬ 
νέχειας του σαν συλλεκτηρίου. 

- Η ιεράρχιση του οδικού δικτύου σε συλλεκτηρίους, τοπικής σημα¬ 
σίας δρόμους και πεζοδρόμους για την καλύτερη ρύθμιση της κυκλοφο¬ 
ρίας οχημάτων και πεζών. 

- Η χωροθέτηση χώρων στάθμευσης σε κατάλληλες θέσεις στις πε¬ 
ριοχές επέκτασης και στο σήμερα εγκεκριμένο σχέδιο. 

- Η χωροθέτηση σταθμού λεωφορείων στο δυτικό όριο του οικισμού. 

- η διατήρηση της λειτουργίας του λιμανιού σαν τοπικής σημασίας. 

ε. Τον καθορισμό ζωνών οικονομικών και θεσμικών κινήτρων και πο- 
λεοδομικών μηχανισμών όπως φαίνεται στους χάρτες Π. 1.7 και Π. 1.8 
σε κλίμακα 1:5.000 και ειδικότερα: 

- Εφαρμογή ζώνης ειδικών κινήτρων (ΖΕΚ) στις περιοχές κεντρικών 
λειτουργιών της επέκτασης (κατά μήκος της οδού Κύπρου). 

- Εφαρμογή ζώνης ενεργού πολεοδομίας (ΖΕΠ) στο ΒΔ όριο της πε¬ 
ριοχής επέκτασης. 

- Εφαρμογή κανονιστικών όρων δόμησης στις λοιπές περιοχές επέ¬ 
κτασης. 

στ. Τον καθορισμό νέων αναπτυξιακών ζωνών όπως φαίνεται στο 
χάρτη Π. 1.6.1 σε κλίμακα 1:5.000. 

- Αναπτυξιακές ζώνες εμπορίου στις περιοχές κεντρικών λειτουρ¬ 
γιών. 

- Αναπτυξιακή ζώνη τουρισμού στο ΝΑ όριο του οικισμού. 

Β. Τη λήψη μέτρων για την προστασία του περιβάλλοντος όπως φαί¬ 
νεται στο χάρτη Π. 1.9 σε κλίμακα 1:25.000 και Π. 1.10 σε κλίμακα 
1:5.000. Βασικότερες παρεμβάσεις είναι: 

- Εξασφάλιση χώρων πρασίνου εντός του οικισμού. 

- Προστασία των ακτών ανατολικά και δυτικά της πόλης. 

- Προστασία των αρχαιολογικών χώρων στα δυτικά της πόλης. 


- Προστασία της αρδευομένης γεωργικής γης γύρω από την πόλη. 

Γ. Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνεται στους χάρτες Π.2.2.2, Π.2.3.2, Π.2.4.2 και 
Π.2.6.2, 2.7.2 σε κλίμακα 1:5.000. 

1) Δίκτυο ύδρευσης: Επέκταση του δικτύου στις περιοχές επέκτασης. 

2) Δίκτυο αποχέτευσης όμβριων, αντιπλημμυρική προστασία: Εφαρ¬ 
μογή της υπάρχουσας μελέτης αποχέτευσης. 

- Ανάγκη εκπόνησης μελέτης για την αντιπλημμυρική προστασία του 
οικισμού. 

3) Ενεργειακό και τηλεπικοινωνιακό δίκτυο. 

- Επέκταση των δικτύων στις περιοχές επέκτασης. 

Δ. Τις προτάσεις για την ασφάλεια- πυροπροστασία όπως φαίνονται 
στον χάρτη Π. 3.1.2., 3.2.3.3 σε κλίμακα 1:5.000. 

- Κατασκευή πυροσβεστικού σταθμού και νέων σημείων υδρολη¬ 
ψίας. . 

- Χώροι καταφυγής των κατοίκων σε περίπτωση σεισμού. 

Ε. Συνοπτικά αντίτυπα των παραπάνω δεκατεσσάρων (14) χαρτών 
και δύο (2) πινάκων θεωρημένα από τον Προϊστάμενο της Δ/νσης Πο- 
λεοδομικών Εφαρμογών με την υπ’ αριθ. 46313/1987 πράξη του δη¬ 
μοσιεύονται στην Εφημερίδα της Κυβερνήσεως με την απόφαση αυτή. 

ΣΤ. Εντός της περιοχής Γ.Π.Σ. και ειδικότερα στις εκτός σχεδίου πε¬ 
ριοχές που περιλαμβάνονται σ’ αυτό, οικοδομικές άδειες που έχουν εκ- 
δοθεί με τις προγενέστερες ισςχύουσες διατάξεις ή έχει υποβληθεί στην 
αρμόδια πολεοδομική αρχή ο πλήρης φάκελλος με τα απαραίτητα για 
την έκδοση της οικοδομικής άδειας στοιχεία, μέχρι την ημερομηνία δη¬ 
μοσίευσης της παρούσας απόφασης, εκτελούνται όπως εκδόθηκαν ή εκ- 
δίδονται βάσει των υποβληθέντων στοιχείων. 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 22 Ιουλίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

* Λί*.|·Μ< ιζακη *» 

υ.γεργιανακης πολ. μι 
χ Γςερμπ ης μπθηματι 
κ.ζερΡαντωνακης γεωτ 

6 βαρέλας γευποι 

ΙΕΡΑΠΕΤΡΑ 

ΙΕΡΑΠΕΤΡΑ 

ΦΥΛΛΟ 2 

ΦΥΛΛΟ 3 



ΠΟΛΕΟΔΟΜΙΚΗ ΟΡΓΑΝΩΣΗ- 

Κ4ΡΤΗΪ ί 

Π.1.9 

ΠΡΟΣΤΑΣΙΑ 

I ΚΛΙΜΑΚΑ 

1:25000 Γ 

! ΠΟΛΗ 

| ΜΑΙΟΖ 1Θ84 

IΝΟΜΟΖ 


ΙΕΡΑΠΕΤΡΑ 
ΛΑΧΙΘΙΟΥ _ '. £ 



8540 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


8541 


✓ 

V 



ι 











ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΈΤΑΡΤΟ) 


8543 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











